24. ΝΟΜΟΣ υπ’ αριθ. 1953 της 17/20 Δεκ. 1951 Περί συστάσεως ειδικών αμίσθων Υποθηκοφυλακείων Αμαρουσίου, Χαλανδρίου κλπ. ΄Αρθρ.1.-1.Συνιστώνται ειδικά άμισθα Υποθηκοφυλακεία εν ταις περιφερείαις των Ειρηνοδικείων Αμαρουσίου και Χαλανδρίου με έδρας και δικαιοδοσίας τας των ομωνύμων Ειρηνοδικείων. «Η αληθής έννοια της διατάξεως του άρθρ. 1 του Ν. 1953/51 «περί συστάσεως ειδικών αμίσθων Υποθηκοφυλακείων Αμαρουσίου, Χαλανδρίου κλπ.» είναι ότι δια την λειτουργίαν των υποθηκοφυλακείων τούτων αρξαμένην από 1 Μαρτ. 1952 και την εγκυρότητα των εν τοις βιβλίοις τούτων εγγραφών δεν απαιτείται η τήρησις των εν τω άρθρ. 7 του Κ.Δ. της 19/23 Ιουλ. 1941 «περί κωδικοποιήσεως εις ενιαίον κείμενον των διατάξεων των Α.Ν. 434/1937, 1933/39, 2182/40  και 2532/40 «περί οργανισμού των Υποθηκοφυλακείων του Κράτους» αναγραφομένων διατυπώσεων όσον αφορά τα ακίνητα εφ’ ων αι εγγραφαί ενηργούντο μέχρι της ενάρξεως της λειτουργίας των άνω Υποθηκοφυλακείων εις το τοιούτον των Αθηνών». (άρθρ. 14 Ν.Δ. 2184/1952, 6.Γα. 41). 2.Πάσα λεπτομέρεια δια την λειτουργίαν τούτων ως και η χρονολογία ενάρξεως ταύτης κανονισθήσεται δια Β.Δ/τος εκδιδομένου προτάσει του επί της Δικαιοσύνης Υπουργού. Ωρίσθη χρονολογία ενάρξεως της λειτουργίας των η 1 Μαρτ. 1952 δια του Β.Δ. της 22/29 Φεβρ. 1952. ΄Αρθρ.2.-Εντός προθεσμίας ενός έτους από της ενάρξεως της ισχύος του παρόντος Νόμου δύναται να διορισθή συμβολαιογράφος εν περιφερεία Ειρηνοδικείου Β΄ τάξεως ως και ειδικός άμισθος Υποθηκοφύλαξ εκτός έδρας Πρωτοδικείου αδιακρίτως τάξεως Ειρηνοδικείου ο μη υπερβάς το 60όν έτος της ηλικίας του κεκτημένος τα κατά τας κειμένας διατάξεις νόμιμα προσόντα. 